Meldal kirke

Meldal kirke er en langkirke fra 1988 i Meldal (fra 2020 Orkland kommune) i Trøndelag. Byggverket er i tre og har 400 sitteplasser. Den er reist etter tegninger av arkitekt John Mosand etter at den forrige kirken brant ned 16. juni 1981.

Den tidligere kirken på stedet var fra 1651 og var oppført av byggmester Ole Jonsen Hindrum fra Hindrem i Leksvik. Han hadde en bedrift for kirkebygging i andre halvdel av 1600-tallet og oppførte eller deltok i oppføringen av en rekke kirkebygg i Trøndelag. Altertavlen og annet inventar var av blant annet Johan Contrafeier.

Da man bygget en ny kirke på stedet ble den reist som en kopi av den gamle. Også interiøret med det barokke inventaret er gjenskapt. Den nye altertavlen og prekestolen er laget av Johan Rokkones.

Kilder 
 
 Meldal kirkekontor

Eksterne lenker 
 

Kirker i Orkland
Kirker i Orkdal prosti
Religiøse byggverk fra 1651
Norske kirker fra 1988
Ole Jonsen Hindrum
Kirkebranner i Norge
1650-årene i Norge